text: Vestas i Varde bliver
  26 oktober 2010 kl. 17.02
  Mens vindmøllefabrikken Vestas lukker fabrikker og fyrer folk over hele landet, så gælder det ikke for Varde.
  - Vestas Towers i Varde kan faktisk regne med at arbejdspladserne er mere sikre nu, da man har lukket tårnfabrikken i Rudkøbing, siger administrerende direktør Bjarne Hansen til DR Esbjerg.
  - Vi skal bevare vore kompetencebase ét sted, og det vil være helt naturligt, at det er i Varde. Der er ingen tvivl om, at fabrikken i Varde skal forsyne vores nordeuropæiske marked i fremtiden, siger Bjarne Hansen.
  